LAUSUNTO OIKEUSAPUPIIREJÄ, OIKEUSAPUTOIMISTOJEN TOIMIPAIKKOJA JA EDUNVALVONTA-ALUEITA KOSKEVASTA OIKEUSMINISTERIÖN ASETUSLUONNOKSESTA

172/00.03/2013

KHALL  § 170	(Valmistelija hallintopäällikkö Marja-Leena Pirhonen, puh. 040 743 2076)
	
	Oikeusministeriö pyytää kunnilta 31.5.2013 mennessä lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista.

	Luonnos oikeusministeriön asetukseksi oikeusapupiireistä sekä oikeusaputoimistojen toimipaikoista ja edunvalvonta-alueista  sekä luonnos asetusmuistioksi ovat liitteenä.

		Liite nro 3

	Esityksessä yhdistetään Mikkelin ja Savonlinnan oikeusaputoimistot ja muodostetaan Etelä-Savon oikeusaputoimisto. Toimipaikat säilyisivät ennallaan eli toimipaikat olisivat Juvalla, Kangasniemellä, Mikkelissä, Mäntyharjulla, Puumalassa, Rantasalmella, Savonlinnassa ja Sulkavalla.
	Mikkelin ja Savonlinnan toimipaikoissa on päivittäin henkilökuntaa paikalla. Juvalla, Kangasniemellä, Mäntyharjulla, Puumalassa, Rantasalmella ja Sulkavalla järjestetään vastaanotto.

	Etelä-Savon oikeusaputoimiston edunvalvonta-alueen muodostaisivat nykyisen Mikkelin oikeusaputoimiston edunvalvonta-alueen kunnat (Hirvensalmi, Juva, Kangasniemi, Mikkeli, Mäntyharju, Pertunmaa, Puumala) ja Savonlinnan oikeusaputoimiston edunvalvonta-alueen kunnat (Enonkoski, Rantasalmi, Savonlinna, Sulkava).

Kunnanjohtaja: 	Kunnanhallitus ilmoittaa lausuntonaan oikeusministeriölle, ettei Rantasalmen kunta vastusta valmisteilla olevaa asetusta. Palvelun saatavuuden kannalta on kuitenkin ensiarvoisen tärkeää, että toimipaikan säilyminen Rantasalmella turvataan edelleen.

Päätös: 	Kunnanhallitus hyväksyi ehdotuksen yksimielisesti.

 	_______

	Otteen oikeaksi todistaa Rantasalmella 31.5.2013

	RIITTA TOLVANEN
	Riitta Tolvanen
	arkistosihteeri